
ZAPISNIK
dvadesetdevete (29.) sjednice Upravnog vijeća Javne ustanove 
Nacionalni park Plitvička jezera













Zagreb, srpanj 2026.
________________________________________________________________

ZAPISNIK
s dvadesetdevete (29.) sjednice Upravnog vijeća Javne ustanove Nacionalni park Plitvička jezera održane dana 28. srpnja 2026. godine (utorak) u Zagrebu, Radnička cesta 80 (3. kat – mala staklena dvorana) s početkom u 10,00 sati.

Nazočni na sjednici:
	Igor Kreitmeyer, predsjednik	
	Josip Brozičević, član
Ivan Lončar, član
Ivana Sabljić, član
Ana Maria Anušić Maračić, član


Ostale osobe prisutne na sjednici:
Tomislav Kovačević, vršitelj dužnosti ravnatelja Javne ustanove Nacionalni park Plitvička 	jezera;
Maja Vurnek, vršiteljica dužnosti stručnog voditelja - voditelja Službe zaštite, održavanja, očuvanja i promicanja Nacionalnog parka (novi naziv: stručni voditelj NP);
Stipe Poljak, voditelj Službe zajedničkih poslova - tajnik Ustanove (novi naziv: voditelj ustrojstvene jedinice 2);
Robert Matijević, v.d. glavni nadzornik – voditelj Odjela nadzora, zaštite i čuvanja NP (novi naziv: v.d. glavni čuvar prirode);
Roža Poznanović, voditeljica Službe ekonomsko – financijskih poslova (novi naziv: voditeljica ustrojstvene jedinice 2);
Sanda Sertić, voditeljica Odjela nabave (novi naziv: voditelj ustrojstvene jedinice 3);
Josipa Matanić, pravnica u Odjelu pravnih, kadrovskih i općih poslova (novi naziv: viši savjetnik 1) u svojstvu zapisničara.

	Predsjednik uvodno pozdravlja članove Upravnog vijeća i sve prisutne osobe te navodi da će se sjednica tonski snimati radi lakšeg i preciznijeg sastavljanja zapisnika. Predsjednik konstatira da je na sjednici prisutno pet (5) članova Upravnog vijeća te da se mogu donositi pravovaljane odluke. 

Predsjednik otvara dvadesetdevetu sjednicu Upravnog vijeća Javne ustanove Nacionalni park Plitvička jezera i predlaže Dnevni red za današnju sjednicu kako slijedi:

DNEVNI RED
1. Usvajanje zapisnika 26., 27.-e i 28. e-sjednice Upravnog vijeća Javne ustanove Nacionalni park Plitvička jezera

2. Usmeno izvješće vršitelja dužnosti ravnatelja o aktualnim temama u Parku u periodu između dvije redovne sjednice Upravnog vijeća 

3. Prijedlog odluke o sklapanju Aneksa Ugovora o zakupu poslovnog prostora – ambulante na Mukinji s Domom zdravlja Ličko – senjske županije

4. Prijedlog odluke o raspisivanju javnog natječaja za zakup poslovnih prostora u Općini Udbina

5. Prijedlog odluke o pokretanju postupka koji prethodi prodaji nekretnina u k.o. Udbina i k.o. Podlapača

6. Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera za sklapanje Okvirnog sporazuma i Ugovora za predmet nabave:

	6.1. Usluge održavanja i popravka specijalnih vozila
	6.2. Opskrba električnom energijom

7. Prijedlog odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera na III. izmjene i dopune Plana nabave Javne ustanove Nacionalni park Plitvička jezera za 2026. godinu

8. Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupaka javne nabave:

	8.1. Kupnja plina
	8.2. Kupnja peleta za energanu
	8.3. Kupnja sokova i mineralne vode za ugostiteljstvo i trgovinu
	8.4. Kupnja svježeg i smrznutog pilećeg i purećeg mesa i mesnih prerađevina od pilećeg i 	purećeg mesa
	8.5. Usluge izrade projektne dokumentacije restauracije dijela sedrenih barijera na području 	Nacionalnog parka Plitvička jezera 

9. Prijedlog odluke o usvajanju polugodišnjeg izvještaja o izvršenju financijskog plana za 2026. godinu

10. Prijedlog odluke o utvrđivanju bitnih sastojaka Ugovora o radu za vršitelja dužnosti ravnatelja nacionalnog parka Javne ustanove Nacionalni park Plitvička jezera – Tomislava Kovačevića


11. Prijedlog odluke o imenovanju vršiteljice dužnosti Voditeljice ustrojstvene jedinice 2 / Službe marketinga prodaje / u Javnoj ustanovi Nacionalni park Plitvička jezera

12. Razno


	Obzirom da nitko od članova nema primjedbi na predloženi Dnevni red, ne predlaže izmjene i/ili dopune istoga, Predsjednik konstatira da je Dnevni red usvojen jednoglasno (s 5 glasova „ZA“), te se prelazi na raspravljanje po pojedinim točkama Dnevnog reda.



Ad.1.) Usvajanje zapisnika 26., 27-e i 28. e-sjednice Upravnog vijeća Javne ustanove Nacionalni park Plitvička jezera

Obzirom da nitko od članova nije imao primjedbe na dostavljene Zapisnike, Predsjednik konstatira da su jednoglasno (s 5 glasova „ZA“) usvojeni:

· Zapisnici 26., 27-e i 28. e-sjednice Upravnog vijeća Javne ustanove Nacionalni park Plitvička jezera

Ad. 2.) Usmeno izvješće ravnatelja o aktualnim temama u Parku u periodu između dvije redovne sjednice Upravnog vijeća

Predsjednik daje riječ vršitelju dužnosti ravnatelja.

V.d. ravnatelja je izvijestio članove o radu i poslovanju Ustanove između dvije redovne sjednice kako slijedi: Nacionalni park Plitvička jezera uvršten je na prestižni popis 50 najljepših mjesta na svijetu za 2026. godinu, koji tradicionalno objavljuje časopis Time Out. Djelatnici Stručne službe Nacionalnog parka Plitvička jezera sudjelovali su na regionalnoj konferenciji i radionicama u sklopu projekta CAMPUS, odnosno Climate Adaptation Plans for UNESCO Sites. Riječ je o važnom projektu koji se bavi prilagodbom UNESCO-vih lokaliteta klimatskim promjenama i razvojem konkretnih alata za njihovo dugoročno očuvanje. I ove godine potpisan je ugovor s Hrvatskom gorskom službom spašavanja o organizaciji dežurstva u nacionalnom parku vezan uz unaprjeđenje sigurnosti posjetitelja. Nadalje, Javna ustanova Nacionalni park Plitvička jezera već treću godinu zaredom sudjeluje u programu Ministarstva turizma i sporta, čiji je cilj poticanje obrazovanja u ugostiteljstvu i turizmu kroz dodjelu stipendija učenicima srednjih škola (stipendija je dodijeljena 30 učenika prvih razreda Srednje škole Plitvička jezera). Održan 41. Plitvički maraton, na kojem je sudjelovalo više od 900 trkača iz 50 zemalja svijeta. U svibnju 2026. godine s predstavnicima reprezentativnih sindikata započelo je kolektivno pregovaranje u cilju sklapanja novog kolektivnog ugovora. Tijekom lipnja, imali smo izvanrednu situaciju uzrokovanu kibernetičkim incidentom. Odmah nakon otkrivanja incidenta obavještena su nadležna državna tijela, poduzete su sve propisane i potrebne mjere zaštite, uključujući aktivaciju sigurnosnih protokola i ograničavanje mogućeg utjecaja napada, slijedom čega je u kratkom vremenskom razdoblju došlo do stabilizacije poslovnih procesa. Nadalje, Udruga Biom započela provedbu pilot mjera za sprječavanje sudara ptica sa staklenim površinama, a tijekom lipnja obnovljena je i spomen ploča posvećena prof. dr. Ivi Pevaleku. Nacionalni park Plitvička jezera i ove godine posjetiteljima donosi poseban ljetni program kroz nastupe kulturno-umjetničkih društava. 
V.d. ravnatelja je iznio podatke o ulaganjima i investicijama u infrastrukturu.
Završene investicije:
1. Rekonstrukcija bistroa Kupalište
1. Klimatizacija hotela Jezero
1. Rekonstrukcija pješačke staze ŠRC Mukinje 
Investicije za koje su radovi u tijeku:
1. Izgradnja Prezentacijskog centra Nacionalnog parka Plitvička jezera (Medvjeđak) 
1. Rekonstrukcija hotela Plitvice
1. Rekonstrukcija trgovine Robni centar Mukinje
1. Izgradnja energane Velika Poljana
1. Radovi na rekonstrukciji i opremanju Nacionalnog restorana Poljana
1. Radovi na izgradnji vidikovca Pogledalo
1. Uređenje interpretacijskog centra „Tajni život šume“ u Čorkovoj uvali
Investicije za koje je donesena odluka o odabiru izvođača i u tijeku je pribavljanje suglasnosti nadležnih tijela za zaključenje ugovora:
1. Rekonstrukcija hotela Bellevue 
1. Rekonstrukcija restorana Vučnica.
Prihodi poslovanja u prvih šest mjeseci iznose 17.235.918,67 EUR, rashodi poslovanja u prvih šest mjeseci iznose 16.699,754,42 EUR. U 2026. godini prodano je 606.893,00 ulaznica, a prihod od prodaje navedenih ulaznica iznosi 12.045.605,91 EUR.


Ad.3.) Prijedlog odluke o sklapanju Aneksa Ugovora o zakupu poslovnog prostora – ambulante na Mukinji s Domom zdravlja Ličko – senjske županije.

Pravnica u Odjelu PKO izvijestila je Upravno vijeće da je Dom zdravlja Ličko – senjske županije uputio zamolbu za produljenjem trajanja postojećeg Ugovora o zakupu do 30. travnja 2033. godine, a s ciljem sudjelovanja u EU projektu "Ulaganje u kapacitete za pružanje primarne zdravstvene zaštite i specijalističko-konzilijarne zdravstvene zaštite" za što podnositelj zahtjeva mora imati dokaz o pravu raspolaganja prostorom za vrijeme trajanja projekta.

Obzirom da nije bilo primjedbi ni upita, Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o sklapanju Aneksa Ugovora o zakupu poslovnog prostoras – ambulante na Mukinji s Domom zdravlja Ličko – senjske županije.


Ad.4.) Prijedlog odluke o raspisivanju javnog natječaja za zakup poslovnih prostora u Općini Udbina

Pravnica u Odjelu PKO izvijestila je Upravno vijeće da je Ustanova zaprimila dva pisma namjere za korištenjem poslovnih prostora u vlasništvu Ustanove u mjestu Udbina, a radi obavljanja trgovačke i ugostiteljske djelatnosti. Obzirom da prostori nisu u funkciji, svrhovito je iste dati u zakup.

Nakon kratke rasprave, Predsjednik stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o raspisivanju javnog natječaja za zakup poslovnih prostora u Općini Udbina.


Ad.5.) Prijedlog odluke o pokretanju postupka koji prethodi prodaji nekretnina u k.o. Udbina i k.o. Podlapača

Predsjednik daje riječ vršitelju dužnosti ravnatelja.

V.d. ravnatelja je izvijestio članove Upravnog vijeća da je riječ o nekretninama koje nisu stavljene u funkciju već izvjesni vremenski period, nisu obnovljene te bi sanacija istih predstavljala trošak za Ustanovu, a obzirom da su dislocirane od područja nacionalnog parka navedene nekretnine ne mogu biti upotrijebljene odnosno stavljene u funkciju na način da doprinose poslovanju Ustanove. Slijedom navedenog, provest će se procjena tržišne vrijednosti nekretnina i objaviti javni natječaj za prodaju na temelju provedenog postupka procjene vrijednosti od strane ovlaštenog sudskog vještaka.

Obzirom da nije bilo primjedbi, Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o pokretanju postupka koji prethodi prodaji nekretnina u k.o. Udbina i k.o. Podlapača


Ad.6.) Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera za sklapanje Okvirnog sporazuma i Ugovora za predmet nabave:

	6.1. Usluge održavanja i popravka specijalnih vozila
	6.2. Opskrba električnom energijom

Predsjednik daje riječ voditeljici Odjela nabave i skladišta, Sandi Sertić.

Sanda Sertić je izvijestila članove Upravnog vijeća da je Središnji državni ured za središnju javnu nabavu proveo postupak nabave za opskrbu električnom energijom, slijedom čega je potrebno sklopiti jednogodišnji ugovor s Odabranim ponuditeljem HEP – Opskrba d.o.o. dok je za usluge održavanja i popravka specijalnih vozila u provedenom postupku nabave donesena odluka o odabiru ponude PRIJEVOZ KNEŽEVIĆ d.o.o.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da su jednoglasno (s 5 glasa „ZA“) prihvaćene

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za sklapanje Okvirnog sporazuma: Usluge održavanja i popravka specijalnih vozila

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za sklapanje Ugovora: Opskrba električnom energijom


Ad.7.) Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera na III. izmjene i dopune Plana nabave Javne ustanove Nacionalni park Plitvička jezera za 2026. godinu

Predsjednik daje riječ voditeljici Odjela nabave i skladišta, Sandi Sertić koja je sukladno dostavljenim materijalima iznijela podatke o izmjenama i dopunama Plana nabave.

Član, Ana Maria Anušić Maračić je postavila upit o izmjenama plana u slučajevima kada je postupak nabave proveden prije izmjene plana nabave. 

Sanda Sertić je obrazložila način provođenja nabave te navela da samo isključivo u slučaju provođenja jednostavne nabave, postupak može biti proveden prije izmjene plana te se postupanje i provođenje nabave provodi sukladno Zakonu odnosno internom Pravilniku o provedbi postupaka jednostavne nabave.

Predsjednik je nakon kratke rasprave stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera na III. izmjene i dopune Plana nabave Javne ustanove Nacionalni park Plitvička jezera za 2026. godinu


Ad. 8.) Prijedlog odluke o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave:

8.1.	Kupnja plina

Predsjednik daje riječ voditeljici Odjela nabave i skladišta, Sandi Sertić. 
Sanda Sertić je navela da je riječ o standardnoj proceduri za nabavu plina, a koja nabava je nužna za rad buduće energane u kojoj će uz pelet biti korišten i plin.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja plina

8.2.	Kupnja peleta za energanu

Predsjednik daje riječ voditeljici Odjela nabave i skladišta, Sandi Sertić. 
Sanda Sertić je izvijestila Upravno vijeće da je riječ o standardnoj proceduri za nabavu peleta, a koja nabava je nužna za rad buduće energane u kojoj će biti korišten pelet.

Nakon provedene kratke rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja peleta za energanu

Prije prelaska na sljedeću točku dnevnog reda, Predsjednik je izvijestio članove Upravnog vijeća da  se očekuje u okviru Modernizacijskog fonda, objava natječaja za financiranje grijanja putem obnovljivih izvora energije i  elektro-brodova te moli da Ustanova prati objavu i prijavi se za dodjelu financijskih sredstava u predmetima nabave gdje je to primjenjivo.

8.3.	Kupnja sokova i mineralne vode za ugostiteljstvo i trgovinu

Predsjednik daje riječ voditeljici Odjela nabave i skladišta, Sandi Sertić. 
Sanda Sertić je izvijestila Upravno vijeće da je riječ o  uobičajenom postupku koji se provodi kontinuirano svake godine za nabavu sokova i mineralne vode za trgovine i cjelokupnu Podružnicu hotelijerstva i ugostiteljstva.

Obzirom da nije bilo primjedbi,  Predsjednik je stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja sokova i mineralne vode za ugostiteljstvo i trgovinu

8.4.	Kupnja svježeg i smrznutog pilećeg i purećeg mesa i mesnih prerađevina od pilećeg i purećeg 	mesa

Predsjednik daje riječ voditeljici Odjela nabave i skladišta, Sandi Sertić. 
Sanda Sertić je izvijestila Upravno vijeće da je riječ o  uobičajenom postupku koji se provodi kontinuirano svake godine za potrebe obavljanja ugostiteljskih i ostalih djelatnosti Ustanove.

Obzirom da nije bilo primjedbi,  Predsjednik je stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Kupnja svježeg i smrznutog pilećeg i purećeg mesa i mesnih prerađevina od pilećeg i purećeg mesa


8.5.	  Usluge izrade projektne dokumentacije restauracije dijela sedrenih barijera na području Nacionalnog parka Plitvička jezera

Predsjednik daje riječ voditeljici Odjela nabave i skladišta, Sandi Sertić. 

Sanda Sertić izvijestila je Upravno vijeće da je u planu nabave bila predviđena stavka „Restauracija sedrenih barijera“, čija je procijenjena vrijednost iznosila 350.000,00 EUR. Međutim, došlo je do tehničke promjene. Stručna služba predložila je da se najprije provede postupak izrade projektne dokumentacije za restauraciju. Prema tom novom prijedlogu, postupak restauracije podijelio bi se na dva dijela, što nije u suprotnosti s pravilima javne nabave.

Predsjednik je potom dao riječ vršiteljici dužnosti stručnog voditelja, Maji Vurnek, radi obrazloženja razloga zbog kojih se postupak nabave mijenja u odnosu na prvotno usvojeni plan.

Maja Vurnek navela je da je proučila dokumentaciju te smatra da najprije treba pristupiti obnovi sedrenih barijera na kojima su utvrđena teža oštećenja. Zbog toga predlaže izmjenu redoslijeda faza koje su prvotno navedene. Naime, prvotno predviđena restauracija bila je podijeljena u dvije faze: Prva faza obuhvaćala je obnovu sedrenih barijera na kojima su nastali manji kanali uzrokovani posjetiteljskom infrastrukturom (Burgeti i Gradinsko jezero). Prvi dio ove faze podrazumijevao je izradu projektnog zadatka restauracije, odnosno plana obnove. U prvotnoj dokumentaciji bilo je opisano desetak lokacija na tim barijerama, dok su u elaboratu o antropogenim pritiscima spomenuta tri loma na koja bi trebalo obratiti pozornost. Nakon izrade plana obnove, pristupilo bi se radovima. Druga faza opisivala je restauraciju na Milinom i Velikom jezeru. Proučavajući cjelokupan postupak, utvrdila je da prednost treba dati lokacijama s većim oštećenjima, odnosno onima gdje su zabilježeni ozbiljan lom i gubitak staništa. Stoga je predložila zamjenu navedenih faza. Iako je i na Milinom i na Velikom jezeru uspostavljeno višegodišnje praćenje, utvrđeno je da bi se izradom plana obnove dobili i podaci o restauraciji već provedenoj na Gavanovcu. Slijedom toga, smatra da je nužno najprije izraditi projektnu dokumentaciju za restauraciju dijela sedrenih barijera.
Nadalje, osvrnula se na uvjete postavljene za tražene stručnjake i voditelja projekta. Smatra da tražene kvalifikacije u prvotnoj dokumentaciji nisu dobro određene. Uvjet da stručnjak mora imati visoku stručnu spremu, zvanje diplomiranog inženjera geologije te minimalno jedan izvršen projekt obnove, poprilično sužava mogućnost izbora. Zbog toga je, primjerice, nemoguće angažirati tehničkog stručnjaka. S obzirom na sve navedeno i na vrlo osjetljiv predmet nabave i njegovu procijenjenu vrijednost, ispravan je pristup najprije izraditi projektnu dokumentaciju s detaljnim opisom obnove, a tek potom pristupiti samim radovima na sedrenim barijerama. U okviru te projektne dokumentacije i plana obnove izradio bi se i troškovnik s precizno specificiranim troškovima radova. Zbog svega navedenog, zaključila je da proces restauracije sedrenih barijera mora započeti izradom projekta obnove.
Ana Maria Anušić Maračić istaknula je kako smatra da restauraciju sedrenih barijera mora izvoditi isključivo stručna osoba.

Predsjednik je konstatirao da su Stručnoj službi već ranije upućivani apeli da pristupi restauraciji. Naglasio je da unutar same službe mora postojati kontinuitet u komunikaciji te da promjena stručnog voditelja ne smije biti razlog za ponovne izmjene dokumentacije. Složio se s prijedlogom da se najprije izradi projektna dokumentacija, ali je izrazio zabrinutost oko toga postoji li na tržištu projektant koji će moći kvalitetno izraditi takav projekt.
Također je izrazio zabrinutost i u vezi sa zahtjevima za voditelja projekta. Smatra da to ne može biti bilo koji inženjer građevine. Kao uvjet je predložio da projektantska tvrtka mora imati stručnjaka koji je radio na projektima temeljenima na prirodnim rješenjima (nature-based solutions), jer se projekt ne smije prepustiti isključivo klasičnoj inženjerskoj tvrtki. Na kraju je istaknuo kako je u proces obnove nužno uključiti i radnike Ustanove, kako bi usvojena znanja i praksu mogli samostalno primijeniti u budućim projektima.

Nakon provedene rasprave, članovi su zaključili da je svrsishodno pristupiti izradi projektne dokumentacije. Slijedom navedenog,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o davanju suglasnosti vršitelju dužnosti ravnatelja Javne ustanove Nacionalni park Plitvička jezera za pokretanje postupka javne nabave: Usluge izrade projektne dokumentacije restauracije dijela sedrenih barijera na području Nacionalnog parka Plitvčka jezera


Ad. 9.) Prijedlog odluke o usvajanju polugodišnjeg izvještaja o izvršenju financijskog plana za 2026.

Predsjednik daje riječ voditeljici Službi ekonomsko – financijskih poslova, Roži Poznanović.

Roža Poznanović  je sukladno dostavljenim materijalima izložila polugodišnji izvještaj o izvršenju financijskog plana za 2026. godinu, a u okviru kojeg se zbog kibernetičkog incidenta i gubitka dijela podataka, ne nalaze podaci iz lipnja 2026. godine. Ukupno ostvareni prihodi iznose preko 11 milijuna eura, a rashodi 19 milijuna, te su trenutno veći rashodi od prihoda, međutim turistička sezona je tek počela te je za očekivati porast prihoda nad rashodima.

Obzirom da nije bilo primjedbi,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o usvajanju polugodišnjeg izvještaja o izvršenju financijskog plana za 2026. godinu.


Ad. 10.) Prijedlog odluke o utvrđivanju bitnih sastojaka Ugovora o radu za vršitelja dužnosti ravnatelja nacionalnog parka Javne ustanove Nacionalni park Plitvička jezera – Tomislava Kovačevića

Pravnica u Odjelu PKO je navela da je 2. srpnja 2026. godine donesena Odluka o imenovanju vršitelja dužnosti ravnatelja nacionalnog parka Tomislava Kovačevića na vremenski period do šest mjeseci slijedom čega je sukladno Statutu, Upravno vijeće dužno utvrditi bitne sastojke Ugovora o radu kao u dostavljenim materijalima.

Član, Ana Maria Anušić Maračić je postavila upit zašto se u ugovoru o radu nalazi odredba temeljem koje se omogućava vršitelju dužnosti ravnatelja, ukoliko ne bude ponovno imenovan ili bude razriješen prije isteka vremena na koje je imenovan, raspoređivanje na drugo odgovarajuće radno mjesto u Ustanovi sukladno njegovoj stručnoj spremi.

Provedena je rasprava te je članici odgovoreno da je riječ o stečenom pravu temeljem prvog sklopljenog ugovora o radu za radno mjesto ravnatelja te temeljem Zakona o radu ne postoji prepreka o nastavku radnog odnosa na drugom radnom mjestu ukoliko čelnik nekog tijela ne bude imenovan ponovno za čelnika, što je u predmetnom slučaju i ugovoreno. U okviru državne i javne službe, ukoliko postoji upražnjeno radno mjesto nije uvijek potrebna objava javnog natječaja, već postoje iznimke kada se radno mjesto može upotpuniti bez ponovne objave javnog natječaja, a u konkretnom slučaju ravnatelj Ustanove je imenovan temeljem natječaja te može isteku mandata biti raspoređen na drugo odgovarajuće radno mjesto. 

Nakon provedene rasprave,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o utvrđivanju bitnih sastojaka Ugovora o radu za vršitelja dužnosti ravnatelja nacionalnog parka Javne ustanove Nacionalni park Plitvička jezera


Ad. 11.) Prijedlog odluke o imenovanju vršiteljice dužnosti Voditeljice ustrojstvene jedinice 2 / Službe marketinga i prodaje u Javnoj ustanovi Nacionalni park Plitvička jezera

Predsjednik otvara raspravu i daje riječ vršitelju dužnosti ravnatelja.

V.d. ravnatelja je izvijestio članove da je vršiteljica dužnosti voditelja ustrojstvene jedinice 2/Službe marketinga i prodaje, Iva Jurašin u lipnju podnijela zamolbu za sporazumni raskid ugovora, slijedom čega je potrebno imenovati novu vršiteljicu dužnosti voditelja ustrojstvene jedinice 2. Vršitelj dužnosti ravnatelja je predložio imenovanje Ane Brajdić, dugogodišnje radnice Ustanove, koja trenutno u okviru navedenog odjela obavlja poslove pomoćnika voditelja Službe (višeg savjetnika 2).

Obzirom da nije bilo primjedbi,  Predsjednik je zaključio raspravu i stavio prijedlog odluke na glasovanje te konstatirao da je jednoglasno (s 5 glasova „ZA“) prihvaćena

· Odluka o imenovanju vršiteljice dužnosti Voditeljice ustrojstvene jedinice 2 / Službe marketinga i prodaje u Javnoj ustanovi Nacionalni park Plitvička jezera – Ana Brajdić.


Ad. 12.) Razno

Predsjednik otvara raspravu i daje riječ v.d. glavnog čuvara prirode, Robertu Matijeviću.

V.d. glavnog čuvara prirode, Robert Matijević je iznio kratki izvještaj o radu Odjela nadzora, zaštite i čuvanja nacionalnog parka u prethodnom razdoblju, izrečenim kaznama (1094,00 eura naplaćenih kazni) i ozlijeđenim osobama. Uočeno je trend smanjenja ozljedi posjetitelja, izvedene su 22 intervencije te je zabilježeno 25 slučajeva naleta osobnih automobila na divljač.
Prokomentirana je problematika košnje na livadama u zaštićenom području, kao i pašarenja.

Članovi su prokomentirali i kibernetički incident uslijed kojeg je određeni dio podataka nestao što je otežalo poslovanje, međutim, kako je naveo vršitelj dužnosti ravnatelja, pravovremeno su poduzete sve mjere radi suzbijanja negativnog utjecaja.

Član, Ana Marija Anušić Maračić je navela kako smatra da bi bilo manje negativnih posljedica da je pravovremeno nabavljen dodatni server za pohranu podataka te je istaknula potrebu za edukacijom i stručnim usavršavanjem radnika u Odjelu informatike.
V.d. ravnatelja je konstatirao da Ustanova svim zainteresiranim radnicima omogućava usavršavanje, međutim potrebno je podnijeti zahtjev za konkretnim edukacijama ili usavršavanjima na kojima radnici žele sudjelovati.

V.d. stručne voditeljice, Maja Vurnek na zahtjev Predsjednika, je podnijela kratak izvještaj o radu Službe zaštite, održavanja, očuvanja i promicanja Nacionalnog parka; prokomenirano je otvaranje prezentacijskog centra Medvjeđak kao i interpretacijskog centra u Čorkovoj uvali za koji je u tijeku razvijanje plana upravljanja.


	Obzirom su iscrpljene sve točke Dnevnog reda, Predsjednik zaključuje 29. sjednicu Upravnog vijeća Javne ustanove Nacionalni park Plitvička jezera u 11,30 sati.



   	    Zapisnik sačinila:						 Predsjednik Upravnog vijeća:
           Josipa Matanić, mag. iur.							Igor Kreitmeyer

